Tensiunile cresc între primari și Ministerul Sănătății. Boc: "Trebuie să ştie că nu poate trata administraţiile locale ca o Cenuşăreasă".
Vlad Voiculescu i-a reproșat lui Emil Boc că nu l-a sunat. Edilii spun că primăriile nu au bani alocați pentru centrele de vaccinare. Emil Boc: Voiculescu tratează administrațiile locale ca o Cenușăreasă.
Disputa între primari și Ministerul Sănătății capătă un iz de gâlceavă, în loc să rezolve problema finanțării centrelor de vaccinare.Vlad Voiculescu nu a depășit momentul apelurilor telefonice nedorite, în trecut de Nicușor Dan, acum de Emil Boc."Domnul primar Boc are numărul meu de telefon, are, de asemenea, numărul de telefon al primului ministru. Nu am auzit nimic, am citit din presă." a spus ministrul Sănătății la Digi24, referitor la reclamația publică făcută de Asociația Municipiilor condusă de Emil Boc.Iritat de răspunsul ăsta, primarul Clujului trântit o replică grea la Radio RFI. "Trebuie să ştie că nu poate trata administraţiile locale ca o Cenuşăreasă".Tensiunile au crescut după ce primarii au cerut bani de la Sănătăate, iar ministrul Voiculescu i-a trimis să-și rezolve problema la Guvern.